पाएं अपने शहर की ताज़ा ख़बरें और फ्री ई-पेपरडाउनलोड करें
शहपुरा क्षेत्र में किसरौद के पास बुधवार सुबह युवक ने ट्रेन के सामने कूद कर जान दे दी। वहीं, खितौला में युवक रेल पटरी पार करते समय ट्रेन की चपेट में आ गया। पुलिस ने दोनों मामलों में मर्ग कायम कर जांच में लिया है।
जानकारी के अनुसार सुनाचर गांव निवासी पूर्व सरपंच पूरनलाल उर्फ परमलाल अहवासी का इकलौता बेटा विनीत (30) सुबह छह बजे बाइक लेकर निकला था। शहपुरा-किसरौद के पास बाइक खड़ी कर वह ट्रेन के सामने कूद गया। एक ग्रामीण ने उसे देख लिया। उसने आवाज देकर रोकने का भी प्रयास किया, लेकिन तब तक देर हो चुकी थी।
मानसिक रूप से परेशान था विनीत
खबर मिलते ही शहपुरा पुलिस मौके पर पहुंची। बाइक के रजिस्ट्रेशन नंबर के आधार पर उसकी पहचान हुई। पिता पूरनलाल ने बताया, वह मानसिक रूप से परेशान था। उसके चाचा कोरोना की चपेट में निजी अस्पताल में भर्ती हैं। वहीं, दादी बीमार होकर घर में ही इलाजरत हैं।
तीन साल पहले हुई थी दूसरी शादी
विनीत की तीन साल पहले गोटेगांव निवासी रितु के साथ शादी हुई था। यह उसकी दूसरी शादी है। पहली पत्नी से शादी टूटने के बाद उसने दूसरी शादी की थी। परिवार में वह इकलौता था। उससे बड़ी एक बहन विनीता और दूसरी उससे छोटी आस्था है। उसकी आत्महत्या से मां साधना, दोनों बहनों और पत्नी का रो-रो कर बुरा हाल है।
पिता को राष्ट्रपति पुरस्कार मिल चुका है
पिता पूरनलाल सरपंच रह चुके हैं। पूर्व राष्ट्रपति अब्दुल कलाम उन्हें पुरस्कृत कर चुके हैं। बेलखेड़ा में वह संपन्न किसानों में शामिल हैं। कुछ समय पहले ही उन्हाेंने मानेगांव के पास वेयर हाउस बनवाया है। पुलिस को उसके पास से कोई सुसाइड नोट नहीं मिला है। मर्ग कायम कर पुलिस ने जांच में लिया है।
ट्रैक पार करते समय ट्रेन से कटा
उधर, खितौला क्षेत्र में डाउन ट्रैक पर एक युवक ट्रेन से कट गया। वह रेलवे लाइन पार कर रहा था। तभी ट्रेन की चपेट में आ गया। जीआरपी को उसकी जेब से एक आधार कार्ड मिला है। इसमें मुकेश कुमार पिता शिव कुमार कुमी सतधारा लिखा हुआ है। पुलिस युवक के बारे में पता लगाने में जुटी है। उसका सिर ट्रेन से टकराया था। जीआरपी ने मर्ग कायम कर मामला दर्ज कर जांच में लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn